पुलिस ने भेजे नकली ग्राहक, सबूत इकट्ठा कर दर्ज की FIR
Casting Director Aarti Mittal Arrested for Running Sex Racket and Model Supply to Film Industry मुंबई पुलिस की क्राइम ब्रांच ने सोमवार को कास्टिंग डायरेक्टर और एक्ट्रेस आरती मित्तल को गिरफ्तार कर लिया है। महिला डायरेक्टर पर ग्राहकों को मॉडल सप्लाई और फिल्म इंडस्ट्री में सेक्स रैकेट चलाने का आरोप है।
मुंबई पुलिस की क्राइम ब्रांच ने सोमवार को कास्टिंग डायरेक्टर और एक्ट्रेस आरती मित्तल को गिरफ्तार कर लिया है। महिला डायरेक्टर पर ग्राहकों को मॉडल सप्लाई और फिल्म इंडस्ट्री में सेक्स रैकेट चलाने का आरोप है। मुंबई क्राइम ब्रांच युनिट 11, दिंडोशी पुलिस ने गोरेगांव इलाके में चल रहे एक सेक्स रैकेट का पर्दाफाश किया है।
शुरुआती जांच के बाद आरती मित्तल के खिलाफ IPC के तहत धारा 370 और गैरकानूनी तस्करी और वेश्यावृत्ति की अन्य धाराओं के तहत मामला दर्ज किया गया है।
पुलिस ने खुफिया अंदाज में आरती के खिलाफ इकट्ठा किए सबूत 
ANI की मीडिया रिपोर्ट्स के मुताबिक, पुलिस अधिकारी ने खुद उस एरिया में नकली ग्राहक भेजे थे, जिन्होंने पूरी घटना को रिकॉर्ड किया। इसके बाद सबूतों के तहत डायरेक्टर के खिलाफ मामला दर्ज किया गया।
रैकेट में दो अन्य मॉडल पकड़ी गई हैं, जिन्हें पुलिस ने रेस्क्यू करके रिहैब सेंटर भेज दिया है। पुलिस ने बताया कि आरती ने पैसों के नाम पर महिलाओं को फुसलाया था।
पुलिस ने नकली ग्राहक भेजे, आरती ने 60,000 रुपए की डिमांड की 
मिड डे की रिपोर्ट के मुताबिक, इस मामले की जांच सामाजिक सेवा ब्रांच ने की थी। मनोज सुतार नाम के एक इंस्पेक्टर को वहां चल रहे सेक्स रैकेट के बारे में बताया गया। जिसके बाद उन्होंने आरती मित्तल से एक ग्राहक की तरह मुलाकात की। उन्होंने आरती से अपने दोस्तों के लिए दो लड़कियां को बंदोबस्त करने के लिए कॉन्टैक्ट किया।
आरती ने उनके मैसेज का जवाब देते हुए उन्हें गोरेगांव और जुहू के होटलों में मिलने को कहा। डायरेक्टर ने मनोज सुतार से होटल बुक करवाने को कहा और 60,000 रुपए की डिमांड की।
आरती ने पैसों के जरिए मॉडलों को जाल में फंसाया था
रिपोर्ट्स के मुताबिक आरती मित्तल के ग्राहकों को कमरों में जाने से पहले कुछ कंडोम थमाए और पुलिस ने पूरी घटना को सबूत के तौर पर कैमरे में कैद कर लिया।
पकड़ी गई मॉडलों के बारे में तफ्तीश के बाद पुलिस को पता चला कि आरती मित्तल ने दोनों से 15,000 रुपए देने का वादा किया था।
आरमाधवन के साथ फिल्म में काम करने वाली थीं 
आरती मित्तल एक कास्टिंग डायरेक्टर और एक्ट्रेस हैं। इसके अलावा उन्होंने टीवी सीरियल ‘अपनापन’ में काम किया है। साथ ही वो जी5 की सीरीज एक्सप्लोसिव में भी नजर आ चुकी हैं। कुछ समय पहले आरती ने सोशल मीडिया पर पोस्ट किया था कि वो एक्टर आर माधवन के साथ एक फिल्म की शूटिंग कर रही हैं। हालांकि, अब वो पुलिस की गिरफ्त में हैं, पुलिस इस रैकेट से जुड़े बाकी लोगों की तलाश कर रही है।